
Selam alejkum. ***[Brak](https://pitajucene.com/search/Brak/questions/ "Pretraži pitanja o braku")*** nije ***[farz](https://pitajucene.com/search/Farz/answers/ "Pretraži odgovore za Farz")***, ali ima ***[hadis](https://pitajucene.com/search/Hadis/questions/ "Pretraži pitanja o hadisima")*** da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, rekao: “Brak je moj sunnet, pa ko ga ostavi, nije od nas!”, tako nešto, Allah najbolje zna. Da li se to “nije od nas” odnosi da nije musliman ili? Ovo me zbunjuje, jer npr. ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** nije bio oženjen, pa ne znam kako taj hadis shvatiti?


* 
* 
* 
* 
* 
* 
* 

 
Brak je moj sunnet, pa ko ga ostavi, “nije od nas”! Jel ovo znači da nije musliman?

Ve alejkumus-selam! ***[Brak](https://pitajucene.com/search/Brak/questions/ "Pretraži pitanja o braku")*** je o sunneta Allahovih poslanika i vjerovjesnika, alejhimus-selam, i od prirodnih potreba sa kojima je Uzvišeni Allah stvorio ljude. Poslanikove, sallallahu ‘alejhi ve sellem, riječi: “… i ženim se ženama, pa ko se okrene od mog sunneta, ne pripada meni.” (Buhari i Muslim), ne znače da je onaj ko se ne ženi nevjernik, nego nije od onih koji slijede njegov, alejhis-selam, sunnet. Dakle, nije od njegovih iskrenih i doslijednih sljedbenika. Ženidba u osnovi je pohvalna i nije naređena; međutim, učenjaci kada govore o propisima braka spominju da ne važi za svaku osobu isti ***[propis](https://pitajucene.com/search/Propis/questions/ "Pretraži pitanja o propisima")***. Nekim ljudima brak je obaveza, nekima pohvalan, nekima samo dozvoljen, nekima pokuđen, a nekima čak i ***[haram](https://pitajucene.com/search/haram/questions/ "Pretraži pitanja o haramu")*** – shodno stanju i situaciji svake osobe. Čovjek koji ne može se sačuvati harama osim ženidbom, njemu je obaveza da se oženi, kao što je i čovjeku koji nema fizičkih mogućnosti za spolnim odnosom haram se oženiti jer time čini štetu ženi koju je oženio, osim ako je riječ o drugim povodima za brak, kao brak u poznoj starosti radi hizmeta i sl. A što se tiče šejhul-islama ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, on, Allah mu se smilovao, nije ostavio ženidbu zato što je to smatrao pokuđenim ili zabranjenim, nego je nailazio na mnoštvo iskušnja i uznemiravnja, od zatvora do progona, pa jednostavno nije stigao da se oženi, iako je možda imao namjeru.


 




---


Odgovorio mr. hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")***


Preuzeto sa njegovog zvaničnog Facebook profila


<https://www.facebook.com/am.ibr.sm/posts/436031183422869>


